**Csongrád Város Polgármesterétől**

Száma: Önk/11-9/2023.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testületének**

**2023. november 30-ai ülésére**

**Tárgy:** Tájékoztatás a lejárt határidejű határozatok végrehajtásáról

**Tisztelt Képviselő-testület!**

Mellékelten beterjesztem a ***2023. október 26-ai*** (rendes) és a ***2023. november 15-ei*** (rendkívüli) testületi ülésen hozott határozatok végrehajtásáról, valamint a folyamatban lévő határozatokról szóló tájékoztatót. Az egyes határozatok szövegét követően vastag betűvel szedve található az arra tett intézkedés, tájékoztatás.

**178/2023. (X.26.) önkormányzati**

Napirend elfogadása ***Intézkedést nem igényel***

**179/2023. (X.26.) önkormányzati**

Csongrád Városi Önkormányzat 2024-2027. évekre vonatkozó stratégiai ellenőrzési terve és a 2024. évi belső ellenőrzési terve

***Az elfogadott ellenőrzési tervek folyamatban vannak.***

**180/2023. (X.26.) önkormányzati**

Csongrád Város Kulturális, Közművelődési Koncepciója és Intézkedési Tervének felülvizsgálata

***Az elfogadott képviselő-testületi határozat további intézkedést nem igényel. Az új felülvizsgálat 2025. decemberi ülésen kerül a Képviselő-testület elé.***

**181/2023. (X.26.) önkormányzati**

Elvi döntés a Csongrádi Információs Központ Csemegi Károly Könyvtár és Tari László Múzeum szétválása ügyében

***Az elfogadott határozatban foglaltak teljesítésre kerültek.***

**182/2023. (X.26.) önkormányzati**

Beszámoló a Csongrádi Települési Értéktár Bizottság tevékenységéről

***Az elfogadott képviselő-testületi határozat megküldésre került az érintettek részére, további intézkedést nem igényel.***

**183/2023. (X.26.) önkormányzati**

6640 Csongrád, Nagymező u. 4/B. szám alatti önkormányzati tulajdonú szociális bérlakás közérdekű lakássá történő átminősítésére

***Az elfogadott képviselő-testületi határozatban foglaltak teljesítésre kerültek. A nyertes pályázó beköltözött az ingatlanba.***

**184/2023. (X.26.) önkormányzati**

AzFBH-NP Közszolgáltató Nonprofit Kft., mint beolvadó társaság vonatkozásában az FBH-NP Közszolgáltató Nonprofit Kft-nek a Duna-Tisza közi Hulladékgazdálkodási Nonprofit Kft.-be történő beolvadásáról, a beolvadással megvalósuló egyesüléséről, az ahhoz kapcsolódó végleges döntések meghozatala

***Az elfogadott határozatban foglaltak teljesítésre kerültek.***

**185/2023. (X.26.) önkormányzati**

Bedő Tamás polgármester szabadság ütemterve:

Az október 18., 19-20., 30-31.( 5 nap) és a november 07-08. (2 nap) szabadságon volt, a betervezetthez képest a november 9. 20. és 24. (3 nap) nem került kivételre.

**186/2023. (X.26.) önkormányzati**

Javaslat a Helyi Választási Bizottság tagjainak megválasztására

***A megválasztott Helyi Választási Bizottsági tagok 2023. október 26-án letették az esküt.***

**187/2023. (X.26.) önkormányzati**

Tájékoztatás a lejárt határidejű határozatok végrehajtásáról ***Intézkedést nem igényel***

**188/2023. (X.26.) önkormányzati**

Csongrád Városi Önkormányzat Képviselő-testülete a 2023. évi költségvetés terhére 100.000 Ft támogatást nyújt a Kárpátaljai hadiárva magyar gyermekek részére.

***A támogatási összeg átutalásra került.***

**189/2023. (X.23.) önkormányzati**

Javaslat Szociális Díj adományozására

***A Szociális Díj átadásra került a 2023. november 13-án tartott ünnepség keretében, a kitüntetettek részére.***

**190/2023. (XI.15.) önkormányzati**

Napirend elfogadása ***Intézkedést nem igényel***

**191/2023. (XI.15.) önkormányzati**

Általános iskolai körzetek kialakításával kapcsolatos vélemény.

***Az elfogadott képviselő-testületi határozat megküldésre került a Hódmezővásárhelyi Tankerületi Központ részére***

**192/2023. (XI.15.) önkormányzati**

Javaslat közlekedési csomópont kialakítására, beszerzési célokmány elfogadására és 2023. évi közbeszerzési terv módosítására

***Az elfogadott képviselő-testületi határozatban foglaltak folyamatban van.***

**193/2023. (XI.15.) önkormányzati**

Csongrádi Közmű Kft. alapító okiratának módosítása Csongrád, Muskátli u. 1. szám alatti telephely létesítése

***Az elfogadott képviselő-testületi határozat megküldésre került cégbíróság részére, a telephely bejegyzés folyamatban van.***

**194/2023. (XI.15.) önkormányzati**

Pályázat kiírása a Tari László Múzeum igazgató munkakörének betöltésére

***A pályázati kiírás meghirdetésre került. A szakmai bizottság tagjainak személyéről a 2023. november 30-ai ülésen dönt a Képviselő-testület.***

**Határozati javaslat**

Csongrád Városi Önkormányzat Képviselő-testülete megtárgyalta és elfogadja a ***2023. október 26-ai*** *(rendes)* és a ***2023. november 15-ei*** *(rendkívüli)* testületi ülésen hozott határozatok végrehajtásáról szóló tájékoztatást.

Erről jegyzőkönyvi kivonaton értesítést kap:

1. a képviselő-testület tagjai

2. a jegyzői iroda

Csongrád, 2023. november 23.

 Bedő Tamás

 polgármester